[1]Lubia sie pomaszkycić,[2] ale niy lubia, kedy[3] ciasto abo jaki deser je za słodki. Nojlepi, keby[4] sie połōnczōło w nim słodke i kwaśne, bo bez tyn kōntrast czowiek lepi czuje wszyske smaki. I jak łostatnio na zygrōdce[5] u Teściowyj jołd[6] żech sie te czorne jagōdki, to mie tak prziszła chyńć[7] na take ciasto:
Co potrza?
Biszkopt:
5 jajec
4 łeżki[8] mōnki pszynny
1 łeżki mōnki kartołflany[9]
2 łeżki kakao
5 łeżek cukru
2 łyżeczka proszku do pieczynia
Środek:
1 kg czornych jagōdek
50 g szokolady (moge być gorzkoł)
5-8 łeżek cukru
3 łyżeczki żylantyny
Kryjm:
250 g mascarpone
1 szokolada
150 g śmiytōnki[10]
Nojprzōd[11] sie umyjcie i zmiksujcie te jagōdki. Wciepcie[12] do garca i na małym łogniu[13] niech sie trocha powarzōm.[14] Tera wciepcie tam cuker, szokolada i dalyj miyszejcie. Jak sie to wszysko dobrze łospuści,[15] to wyłōnczcie,[16] wciepcie żylantyna, łozmiyszejcie[17] i niech sie chōdzi.[18]
Terozki biszkopt. Rozgrzyjcie sie piec na 165 stopni i przigotujcie sie tortownica- jak mołcie[19] tako zamykanoł, to na ta dolnoł czyńść mogecie sie dać tyż piapiōr[20] do pieczynioł.
Biołka łoddzielcie od żōłtek i przesiyjcie sie ta mōnka i kakao. Do tych biōłek wciepcie[21] trocha soli i ubijcie. Pod kōniec wsypcie tam cuker i dalyj ubijejcie. Po jednym[22] wciepujcie żōłtka, potyn[23] zmniyjszcie[24] łobroty[25] i wsujcie[26] tam ta mōnka, kakao i proszek. Ubijejcie jeszcze trocha i wlyjcie[27] to do ty[28] tortownicy. I rajn[29] do pieca na 35-40 minut. Jak bydziecie jōm wyciōngać, to odwrōćcie ta forma do gōry dnym i ściepnijcie[30] na stōł (ze 20 abo i 30 cm). I niech sie łona[31] tera trocha łodpocznie.[32]
Kryjm je tak ajnfachowy,[33] że nawet sie niy łobejrzyjcie, a baje fertich.[34] Ubijcie śmiytōnka- na kōniec wciepcie do ni 2 łeżki cukru pudru. Szokolada łozpuśćcie w jaki misce nad wrzōntkym i wymiyszejcie ze mascarpone. Tera do tego dodołwejcie pomału szlagzany[35] i fajnie wymiyszejcie. Fertich.
Jak biszkopt łochōdnie, to go przekrejcie.
Do środka dejcie[36] masa ze jagōdkōma, przikryjcie drugōm połōwkōm i zarozki[37] posmarujcie boki kryjmōm, to niy wypłynie Wōm ta masa ze środka- keby niy chciała stwardnōńć.[38] Łozsmarujcie[39] sie fajnie ta kryjma, mogecie jeszcze na gōrze sie zrobić jake wzorki, abo posypać szokoladōm. Dejcie te ciasto jeszcze do lodōwki, a potyn to już yno smacznego
[1] ō- samogłoska w wymowie między u a o
[2] zjeść słodyczy
[3] kiedy
[4] jakby
[5] ogródek
[6] jadłem
[7] chęć
[8] łyżek
[9] mąki ziemniaczanej
[10] śmietany
[11] najpierw
[12] wrzućcie
[13] ogniu
[14] pogotują
[15] rozpuści
[16] wyłączcie
[17] rozmieszajcie
[18] studzi
[19] posiadacie
[20] papier
[21] wrzućcie
[22] pojedynczo
[23] później
[24] zmniejszcie
[25] obroty
[26] wsypcie
[27] wlejcie
[28] tej
[29] do środka
[30] zrzućcie
[31] ona
[32] odpocznie
[33] prosty
[34] będzie gotowy
[35] ubitej śmietany
[36] włóżcie
[37] zaraz
[38] stężeć
[39] rozsmarujcie
szl_Latn szl_Latn hun_Latn grn_Latn szl_Latn szl_Latn pol_Latn pol_Latn szl_Latn pol_Latn szl_Latn szl_Latn pol_Latn szl_Latn als_Latn deu_Latn som_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn pol_Latn pol_Latn pol_Latn pol_Latn pol_Latn pol_Latn pol_Latn plt_Latn pol_Latn pol_Latn fur_Latn pol_Latn pol_Latn pol_Latn pol_Latn ltg_Latn pol_Latn nld_Latn pol_Latn szl_Latn pol_Latn pol_Latn pol_Latn slk_Latn pol_Latn pol_Latn pol_Latn pol_Latn smo_Latn pol_Latn szl_Latn pol_Latn plt_Latn pol_Latn eus_Latn pol_Latn slk_Latn